Келли, Грейс
Ке́лли Грейс Патриция (; 1929 шеран 12 ноябрехь, Филадельфи, Пенсильвани, АЦШ — 1982 шеран 14 сентябрехь, Монако) — америкин актриса, 1956 шарахь дуьйна — Монакон элин Ренье III-гӀачун зуда, Монакон 10-гӀа сту, хӀинца урхаллехь волчу элин Альбер II-гӀачун нана. Цуьнан чоьтехь иттаннал кӀеззиг сов фильмаш йу, цхьа «Оскар» а, шен заманахь уггаре кассин актеран сий а.

Къона шераш 
Келли Грейсан ирландхойн а, немцойн а орамаш хилла, йина АЦШ хьалдолчу а, лоруш болчу а доьзалехь. Иза доьзалехь кхоалгӀа бер дара. Цуьнан да, Келли Джек, гӀишлошйархо вара, хьалха академин пийсиг хьакхарехь олимпийн чемпион хиллера. Цуьнан ваша Келли Уолтер К. хилла водевилан «седа», ваша Келли Джордж — гӀараваьлла драматург, Пулитцеран совгӀатан лауреат. Грейсан йара йоккхаха йолу йиша Пегги а, ваша Джон а, жимаха йолу — Лизанна. Цуьнан нана, Маргарет Майер, немцойн орамаш дара, къоналлехь фотомодель йара. Маргарета физикин оьздангалла хьоьхура Пенсильванин университетехь, оцу университетехь йайн атлетикин тренерех  дуьххьарлера зуда йара. 1924 шарахь  Келли Джоне маре яхча Маргарет ахӀусаман нана хилира, шен бераш ишколе доьду хан кхаччалц, цул тӀаьхьа иза жигара дакъалаца йолайелира йукъараллин кхолламашкахь.

Келлин доьзал бехара хаза, доккха, ша лаьтта цӀа чохь Филадельфехь. Бераллехь дуьйна Грейс лакхара йукъараллин йукъакхачалора. Амма иза гӀертара киа кхечу хазчу дуьненахь, шен да-нана дехачух къаьсташ долу.

Доьзалехь Грейс хьомениг йацара — дена-нанна дукха йезара спортхо Пегги а, жимаха йолу Лизанна а, ткъа Джекана хӀиттайора йаккхийра планаш. Грейс физики нагӀора гӀийла йара йижрел а, вешел а.

Динан Рейнхилл колледжехь Грейсан делира луьра католикин дешар. Нисса цигахь йалх шо хан йолуш, иза театр хӀоттийна рождествон гайтамехь, дуьххьара сценин тӀейаьлира Марьяман ролехь.

Кинокарьера

Номинацеш 
 «Оскар»
 1954 — Уггаре дика зударийн шолгӀачу планан ролан («Могамбо»)

 BAFTA
 1955 — Уггаре дика зударийн роль («Нагахь вийна меттиг  хилахь хьовзаде «М»»)
 1956 — Уггаре дика зударийн ролан («Эвлара йоӀ»)

СовгӀаташ

Толамаш 
 «Оскар»
 1955 — уггаре дика зударийн роль («Эвлара йоӀ»)

 «Дешин глобус»
 1954 — Уггаре дика зударийн шолгӀачу планан ролан («Могамбо»)

Билгалдахарш

Литература

Хьажоргаш 

 Сайт памяти актрисы на русском 
 

Белларш автомобилан бохамашкахь
Эпонимаш-адамаш